cid:image004.png@01D76CE6.BC58C0D0

***ข่าวประชาสัมพันธ์***

**SCG ต่อยอดธุรกิจความเป็นผู้นำเทคโนโลยีการบริหารอาคารอัจฉริยะ**

**ลงทุนเพิ่มกับบริษัท enVerid มุ่งเป้าพัฒนาคุณภาพอากาศภายในอาคารอย่างยั่งยืน**



**ธุรกิจซีเมนต์และผลิตภัณฑ์ก่อสร้าง** **เอสซีจี** นำโดย **คุณวชิระชัย คูนำวัฒนา (Head of Service Solution Business)** ร่วมลงนามเพื่อลงทุนกับ **Mr.Christian Weeks, Chief Executive Officer of enVerid Systems, Inc.** สตาร์ทอัพชั้นนำสัญชาติอเมริกัน ผู้ให้บริการโซลูชันดูแลคุณภาพอากาศภายในอาคารอย่างยั่งยืน โดยมีเป้าหมายธุรกิจในการปรับปรุงประสิทธิภาพการใช้พลังงานและคุณภาพอากาศภายในอาคารต่างๆ ทั่วโลก



โดยการลงทุนระหว่างธุรกิจซีเมนต์และผลิตภัณฑ์ก่อสร้าง เอสซีจี ในนามบริษัท **NEXTER LIVING** กับ **enVerid Systems, Inc.** ในครั้งนี้ ถือเป็นการลงทุนกับสตาร์ทอัพภายใต้แนวคิด Open Innovation ที่เชื่อว่าการร่วมมือกับสตาร์ทอัพที่มีศักยภาพจะช่วยเสริมความแข็งแกร่งของ Business Model เพื่อขยายธุรกิจได้เร็ว คล่องตัว และมีศักยภาพในการเติบโตได้ดีกว่า ซึ่งปัจจุบัน **enVerid Systems, Inc. ถือเป็นสตาร์ทอัพที่เป็น Game Changer ของวงการระบบปรับอากาศ HVAC ที่น่าจับตามอง หลังจากที่คว้ารางวัล ASHRAE Innovation award product of the year ในปี 2019 ที่ผ่านมาได้**

**บริษัท เน็กซเตอร์ ลีฟวิ่ง จำกัด (NEXTER LIVING)** เป็นหน่วยงานที่ก่อตั้งขึ้น เพื่อผลักดันธุรกิจภายในเอสซีจี ให้สามารถพัฒนาธุรกิจใหม่ ในรูปแบบ Internal Start up ได้ โดยปัจจุบันมีธุรกิจที่ประสบผลสำเร็จภายใต้ NEXTER LIVING ได้แก่ SCG Smart Building Solution ซึ่งเป็นธุรกิจเกี่ยวกับเทคโนโลยีสำหรับกลุ่มระบบงานอาคารทำหน้าที่เป็น System Integrator และ Solution Provider สำหรับตลาดอาคารพาณิชย์ นำเสนอโซลูชันที่ตอบโจทย์ความต้องการของอาคารแต่ละประเภท เพื่อเพิ่มประสิทธิภาพอาคารด้วยเทคโนโลยีที่ล้ำสมัย โดยเน้นเทคโนโลยีเกี่ยวกับการประหยัดพลังงานและเพิ่มสุขภาวะที่ดีของผู้อยู่อาศัยภายในอาคาร

สำหรับผู้สนใจโซลูชันระบบงานวิศวกรรม อาคารแบบครบวงจร จาก SCG Smart Building Solution

สามารถศึกษารายละเอียดเพิ่มเติมได้ที่ : [https://www.scgbuildingmaterials.com/th/b2b/smart-building-solution/productinfo-energywell หรือโทร 085-4465445](https://www.scgbuildingmaterials.com/th/b2b/smart-building-solution/productinfo-energywell%20หรือโทร%20085-4465445), 099-3914161

---------------------------------------------------------------